औरतों की सुंदरता मर्द की कमजोरी होती है. इसे पलट कर देखें तो बात समझ में आ जाएगी. स्मार्ट और सुंदर औरतें अपनी महत्त्वाकांक्षा को पूरा करने के लिए आदमी का सहारा लेती हैं. इंद्राणी मुखर्जी मसले को देखें तो पता चलता है कि उस ने एक के बाद एक 3 पुरुषों को सीढ़ी बना कर अपनी महत्त्वाकांक्षा को पूरा किया. अपने को सुंदर दिखाने के लिए महिलाएं अनेक उपाय भी करने लगी हैं. ड्रैसेज से ले कर मेकअप तक और प्लास्टिक सर्जरी से ले कर स्लिमिंग सैंटर तक अरबोंखरबों का कारोबार ऐसा है, जो केवल औरतों को सुंदर बनाने के लिए चल रहा है. इस सुंदरता के पूरे बाजार को देखा जाए और इस के जानकारों की बातें और उन के तर्कों को समझा जाए तो पता चलता है कि छरहरी महिलाएं पुरुषों को सब से ज्यादा पसंद आती हैं. सुंदरता को मापने का वैज्ञानिक तरीका बौडी मास इंडैक्स कहलाता है. इसे बीएमआई कहा जाता है. जिन महिलाओं का बीएमआई 17 से 20 के बीच होता है, उन्हें सब से सुंदर माना जाता है. कुछ लोग यह तर्क देते हैं कि यह धारणा मीडिया, फैशन और मनोरंजन उद्योग की फैलाई हुई है. लेकिन विज्ञान इस बात की तरफदारी करता है कि बीएमआई की बात कोरी कल्पना नहीं है. इस का वैज्ञानिक आधार भी है. माना जाता है कि छरहरापन औरत को स्वस्थ बनाता है. पुरुष स्वस्थ और सुंदर औरत की चाहत में छरहरी महिलाओं को पसंद करता है. उस की सोच होती है कि शारीरिक जरूरतों को पूरा करने के लिए औरत का स्वस्थ होना जरूरी है. इसी वजह से 17 से 20 बीएमआई वाली औरतें ज्यादा पसंद की जाती हैं. 17 से 20 बीएमआई में उम्र को जोड़ कर देखा गया तो पता चला कि 18 से 20 वर्ष की उम्र वाली लड़कियां सब से ज्यादा पसंद आती हैं. ज्यादातर पैसे वाले लोग इस उम्र की लड़कियों की महत्त्वाकांक्षा को पूरा करने में अपना सब कुछ दांव पर लगा देते हैं.